Up-499/06
Natisni
Opravilna št.:
Up-499/06
Datum odločitve:
15. 5. 2007
ECLI:
ECLI:SI:USRS:2007:Up.499.06
Akt:
Ustavna pritožba zoper odločbo Disciplinske komisije II. stopnje Odvetniške zbornice Slovenije št. DK II 1453/04 z dne17. 2. 2006 v zvezi z odločbo Disciplinske komisije I. stopnje Odvetniške zbornice Slovenije št. 1453/04 z dne 15. 12. 2005
Izrek:
Ustavna pritožba zoper odločbo Disciplinske komisije II. stopnje Odvetniške zbornice Slovenije št. DK II 1453/04 z dne17. 2. 2006 v zvezi z odločbo Disciplinske komisije I. stopnje Odvetniške zbornice Slovenije št. 1453/04 z dne 15. 12. 2005 se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
7. 4. 2006
Vrsta odločitve:
sklep
Vrsta rešitve:
zavrženje
Dokument:
US27490
Dokument v PDF obliki:
Up-499-06.pdf
111 KB
Prenesite datoteko
Up-499/06-4
15. 5. 2007
SKLEP
Ustavno sodišče je v postopku za preizkus ustavne pritožbe A. A. iz Ž. Ž. na seji senata 24. aprila 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper odločbo Disciplinske komisije II. stopnje Odvetniške zbornice Slovenije št. DK II 1453/04 z dne17. 2. 2006 v zvezi z odločbo Disciplinske komisije I. stopnje Odvetniške zbornice Slovenije št. 1453/04 z dne 15. 12. 2005 se zavrže.
Obrazložitev
1. Z izpodbijano odločbo je Disciplinska komisija I. stopnje pri Odvetniški zbornici Slovenije ugotovila, da je pritožnik kršil svojo dolžnost pri opravljanju odvetniškega poklica po 10. točki 77.a člena Statuta Odvetniške zbornice Slovenije (Uradni list RS, št. 15/94 in nasl.) in mu izrekla disciplinski ukrep opomin. Disciplinska komisija II. stopnje je takšno odločitev potrdila.
2. Pritožnik vlaga ustavno pritožbo zoper v izreku navedeni odločbi. Zatrjuje kršitev 39. in 61. člena Ustave.
3. Ustavna pritožba se po določbi prvega odstavka 51. člena Zakona o Ustavnem sodišču (v nadaljevanju ZUstS) lahko vloži šele, ko so izčrpana vsa pravna sredstva. Pritožnik v ustavni pritožbi zatrjuje, da se z izpodbijanima odločbama posega v njegove ustavne pravice. Pritožnik je imel možnost doseči odpravo zatrjevanih kršitev človekovih pravic s tožbo v upravnem sporu na podlagi tretjega odstavka 1. člena Zakona o upravnem sporu (Uradni list RS, št. 50/97 in nasl.). Ker pritožnik ni izkazal, da bi to pravno sredstvo izkoristil, je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat
ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan